Per Aage Pleym Christensen

Per Aage Pleym Christensen (født 1966) er en norsk skribent og politisk aktivist. Siden 2. juli 2005 har han vært redaktør av nettavisen Liberaleren. Gjennom årene har han vært bokanmelder for Bokavisen, Liberaleren, Fremskritt og Ideer om frihet. Christensen har vært engasjert i Venstre siden 1994.

Politisk karriere
Christensen var medlem av Fremskrittspartiet og Fremskrittspartiets Ungdom 1985–1994 og var formann i Akershus Fremskrittsparti 1992–1994 og medlem av landsstyret i FrP. Han var medlem av Fremskrittspartiets programkomité foran stortingsvalget 1993. Christensen var vararepresentant til Stortinget 1993–1997 og representant i Akershus fylkesting 1988–1995 for Fremskrittspartiet (uavhengig representant fra 4. mai 1994). 

Christensen meldte seg ut av Fremskrittspartiet 4. mai 1994 i kjølvannet av Fremskrittspartiets landsmøte 1994. Han tok initiativ til å stifte FRIdemokratene Akershus 19. mai 1994 og var medstifter av FRIdemokratene 19. juni 1994. Han meldte seg samme år inn i Unge Venstre. Siden 1996 har han vært medlem av Venstre og ble samme år valgt til leder i Venstres studentorganisasjon, Norges Liberale Studentforbund. Han var også fylkesleder i Akershus Europeisk Ungdom og landsstyremedlem i Europeisk Ungdom fra 1995 til 1996.

Referanser

 Eksterne lenker 

  Om Per Aage Pleym Christensen hos Liberaleren
  Pleyms bokanmeldelser i Bokavisen.no
  Intervju med Pleym

Kategori:Norske redaktører
Kategori:FrP-politikere i Akershus
Kategori:Vararepresentanter til Stortinget
Kategori:Venstre-politikere i Akershus
Kategori:Personer fra Eidsvoll kommune